Jean-Philippe de Chéseaux

De Jean-Philippe Loys de Chéseaux, gebuer de 4. Mee 1718 zu Lausanne, a gestuerwen den 30. November 1751 zu Paräis, war e Schwäizer Astronom.

Bekannt gouf de Chéseaux duerch seng Entdeckung vum Grousse Koméit vu 1744, den 13. Dezember 1743. Well him awer den Dirk Klinkenberg ëm e puer Deeg ze virkomm war (den 9. Dezember 1743), gouf de Koméit du Koméit Klinkenberg genannt.

Am Joer 1746 huet hien eng Lëscht vun 21 Niwwele verfaasst, déi hien op d'Académie des sciences zu Paräis geschéckt huet, wou si zwar virgelies, awer net publizéiert goufen. De Guillaume Le Gentil notéiert dat fir sech privat am Joer 1759. Eréischt 1892 gouf d'Lëscht vum Guillaume Bigourdan publizéiert.

Onofhängeg vum Heinrich Wilhelm Olbers gouf scho vum Chéseaux de Paradoxon vum Olbers beschriwwen, eng Erklärung, firwat den Himmel nuets donkel ass.

+Entdeckte Stärekéip Messiernummer Entdeckungsjoer M71 1745 oder 1746 M25 1745 M4 1746 M16 1746 M17 1746 M35 1746
 Kuckt och 

 Um Spaweck 
  Geschicht vum Schlass Chéseaux an dem Jean Philippe Loys de Chéseaux
  Chéseaux's Lëscht vun Astronomesch Objeten
  Chéseaux beim Wolfgang Steinicke

Kategorie:Schwäizer Astronomen
Kategorie:Gebuer 1718
Kategorie:Gestuerwen 1751
Kategorie:Koméitenentdecker